༄༅། །ཐུགས་རྗེ་ཆེན་པོ་ཡིད་བཞིན་ནོར་བུ་འགྲོ་བ་ཀུན་གྲོལ་གྱི་འཕོ་བའི་བརྒྱུད་འདེབས་བཞུགས། བདེ་བ་ཅན་ན་ཆོས་སྐུ་འོད་དཔག་མེད། །པོ་ཊ་ལ་ན་འགྲོ་མགོན་སྤྱན་རས་གཟིགས། །དཔལ་རིའི་རྩེ་མོ་ཨོ་
རྒྱན་སྤྲུལ་སྐུ་ལ། །གསོལ་བ་འདེབས་སོ་ཟབ་ལམ་མཐར་ཕྱིན་ཤོག །གངས་ཅན་འདུལ་ཞིང་དག་པའི་འཁོར་ལྔ་དང། །ལྷ་བྲག་གནས་སུ་གཏེར་སྟོན་རྒོད་ལྡེམ་ཅན། །སྣ་མོ་ལུང་དུ་སྲས་མཆོག་རྣམ་རྒྱལ་
མགོན༑ །གསོལ་བ་འདེབས་སོ་ཟབ་ལམ་མཐར་ཕྱིན་ཤོག །ལུང་ཟིན་སློབ་དཔོན་སངས་རྒྱས་བསྟན་པ་དང་། །རིག་འཛིན་ཆེན་པོ་སངས་རྒྱས་བྱམས་བཟང་ཞབས། །གྲུབ་པའི་དབང་ཕྱུག་སངས་རྒྱས་དཔལ་
བཟང་ལ། །གསོལ་བ་འདེབས་སོ་ཟབ་ལམ་མཐར་ཕྱིན་ཤོག །སྔགས་སྤྱོད་སྒྲུབ་བརྩོན་ཆོས་རྒྱལ་བསོད་ནམས་མཚན། །ལུང་རིགས་གདམས་པའི་གཏེར་འཛིན་ཤཱཀྱ་བཟང་། །མཁས་བཙུན་གྲུབ་བརྙེས་
མངའ་རིས་པཎྜི་ཏ། །གསོལ་བ་འདེབས་སོ་ཟབ་ལམ་མཐར་ཕྱིན་ཤོག །སྔ་འགྱུར་བསྟན་པའི་སྒྲོན་མེ་ལེགས་ལྡན་རྗེ། །པདྨའི་རྒྱལ་མཚན་ཆོས་རྒྱལ་དབང་པོའི་སྡེ། །རིག་འཛིན་འཁོར་ལོས་བསྒྱུར་བ་ངག་གི་
དབང་༑ །གསོལ་བ་འདེབས་སོ་ཟབ་ལམ་མཐར་ཕྱིན་ཤོག །གཞུང་ལུགས་སྨྲ་བའི་གཙུག་རྒྱན་ཤ་ཟུག་པ། །མདོ་སྔགས་བསྟན་པའི་སྒྲོན་མེ་གླིང་སྟོད་རྗེ། །བཀའ་དྲིན་གསུམ་ལྡན་རྩ་བའི་བླ་མའི་ཞབས། །

གསོལ་བ་འདེབས་སོ་ཟབ་ལམ་མཐར་ཕྱིན་ཤོག །སྙིང་རྗེའི་བདག་ཉིད་བྱམས་མགོན་སྤྱན་རས་གཟིགས། །དམ་ཆོས་ཡིད་བཞིན་ནོར་མཆོག་ཐེག་པ་ཆེ། །ཆོས་སྲུང་དམ་ལྡན་གྲོགས་མཛད་མ་བདུན་བཅས། །
གསོལ་བ་འདེབས་སོ་ཟབ་ལམ་མཐར་ཕྱིན་ཤོག །རླུང་སེམས་གནད་ཀྱི་རྟེན་འབྲེལ་ཟབ་མོའི་མཐུས། །ངན་འགྲོའི་སྐྱེ་སྒོ་རབ་བཅད་ཐར་གླིང་ཞིང་། །དག་པ་རབ་འབྱམས་སྐུ་གསུམ་རྒྱལ་བའི་དབྱིངས། །ཟབ་
ལམ་འཕོ་བའི་རྣལ་འབྱོར་མཐར་ཕྱིན་ཤོག །ཅེས་བྱང་གཏེར་འཕོ་ཁྲིད་ཀྱི་བརྒྱུད་འདེབས་འདི་ཡང་། བླ་མ་ཆོས་ཉིད་རང་གྲོལ་གྱི་བཞེད་དོན་ལྟར། ལྷ་བཙུན་པདྨ་འཕྲིན་ལས་ཀྱིས་སྦྱར་བའོ།།